
ประกาศสภาองค์การบริหารส่วนตำบลแม่เจ้าอยู่หัว
เรื่อง  ผลการประชุมสภาองค์การบริหารส่วนตำบลแม่เจ้าอยู่หัว สมัยสามัญ
สมัยที่ ๓ ครั้งที่ ๑ ประจำปี  ๒๕๕๖ 
.............................................................
 

ตามที่สภาองค์การบริหารส่วนตำบลแม่เจ้าอยู่หัว ได้กำหนดให้มีการประชุมสภาองค์การบริหารส่วนตำบลแม่เจ้าอยู่หัว สมัยสามัญ สมัยที่ ๓ ครั้งที่ ๑ ประจำปี ๒๕๕๖ เมื่อวันที่ ๒๑ พฤศจิกายน ๒๕๕๖  เวลา ๑๐.๐๐ น. ณ ห้องประชุมสภาองค์การบริหารส่วนตำบลแม่เจ้าอยู่หัว เพื่อเสนอญัตติขอความเห็นชอบญัตติขอความเห็นชอบตั้งจ่ายโอนงบประมาณตั้งจ่ายรายการใหม่และเรื่องอื่นๆเพื่อพิจารณา


บัดนี้  การประชุมสภาองค์การบริหารส่วนตำบลแม่เจ้าอยู่หัวได้แล้วเสร็จ  องค์การบริหารส่วนตำบลแม่เจ้าอยู่หัว จึงขอประกาศผลการประชุมดังกล่าว เพื่อให้ประชาชนผู้สนใจได้รับทราบข้อมูลข่าวสารของราชการตามพระราชบัญญัติข้อมูลข่าวสารทางราชการ พ.ศ. ๒๕๔๐  และพระราชกฤษฎีกาว่าด้วยหลักเกณฑ์ และวิธีการบริหารจัดการบ้านเมืองที่ดี พ.ศ. ๒๕๔๖ รายละเอียดปรากฏตามเอกสารแนบท้ายประกาศฉบับนี้


จึงประกาศมาให้ทราบโดยทั่วกัน



ประกาศ ณ วันที่ ๒๙ เดือน พฤศจิกายน พ.ศ. ๒๕๕๖
สนั่น  จงไกรจักร
(นายสนั่น  จงไกรจักร)
ประธานสภาองค์การบริหารส่วนตำบลแม่เจ้าอยู่หัว
รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมสามัญ  สมัยที่ ๓ ครั้งที่  ๑ / ๒๕๕๖
วันที่  ๒๑ พฤศจิกายน เวลา ๑๐.๐๐ น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	1
	นายสนั่น   จงไกรจักร
	ประธานสภา ฯ
	สนั่น   จงไกรจักร
	

	2
	นายถาวร   คำนวณ
	รองประธานสภาฯ
	ถาวร   คำนวณ
	

	3
	นายสุชาติ   แก้วหนูนา
	สมาชิกสภา ฯ หมู่ที่ 1
	สุชาติ   แก้วหนูนา
	

	4
	นายสัญญา  ดีทองอ่อน
	สมาชิกสภา ฯ  หมู่ที่ 2
	สัญญา  ดีทองอ่อน
	

	5
	นายณรงค์   ถาวรนุวงศ์
	สมาชิกสภา ฯ  หมู่ที่ 3
	ณรงค์   ถาวรนุวงศ์
	

	6
	นายจำเริญ  ทองเกลี้ยง
	สมาชิกสภา ฯ  หมู่ที่3
	จำเริญ  ทองเกลี้ยง
	

	7
	นายจรัญ   หนูทอง
	สมาชิกสภา ฯ  หมู่ที่4
	จรัญ   หนูทอง
	

	8
	นายนิยม  มากชุมพล
	สมาชิกสภา ฯ  หมู่ที่ 4
	นิยม  มากชุมพล
	

	9
	นายสนชัย  จงไกรจักร์
	สมาชิกสภา ฯ  หมู่ที่ 5
	สนชัย  จงไกรจักร์
	

	10
	นายสำอาง  เจี้ยงยี่
	สมาชิกสภา ฯ  หมู่ที่ 5
	สำอาง  เจี้ยงยี่
	

	11
	นายนิคม  คงทองอ่อน
	สมาชิกสภา ฯ  หมู่ที่ 6
	นิคม คงทองอ่อน
	

	12
	นายศรายุธ  สุขศรี
	สมาชิกสภา ฯ  หมู่ที่ 6
	ศรายุธ  สุขศรี
	

	13
	นายปรีชา   เดชสุทธิ์
	สมาชิกสภา ฯ  หมู่ที่ 7
	ปรีชา  เดชสุทธิ์
	

	14
	นางสาวอารี  แซ่ก่วน
	สมาชิกสภา ฯ  หมู่ที่ 7
	อารี  แซ่ก่วน
	

	15
	นายอดุลย์  หนูทอง
	สมาชิกสภา ฯ  หมู่ที่ 8
	อดุลย์  หนูทอง
	

	16
	นางกัลยา  ทรัพย์มาก
	สมาชิกสภา ฯ  หมู่ที่ 8
	กัลยา  ทรัพย์มาก
	

	17
	นายอนนท์  ชูเพชร
	สมาชิกสภา ฯ  หมู่ที่ 9
	อนนท์  ชูเพชร
	

	18
	นายอิ่น   มีแก้ว
	สมาชิกสภา ฯ  หมู่ที่ 10
	อิ่น   มีแก้ว
	

	19
	นายสมเกียรติ  พุธร้อย
	สมาชิกสภา ฯ  หมู่ที่ 10
	สมเกียรติ  พุธร้อย
	

	20
	นายไพฑูรย์  ษารักษ์
	เลขานุการสภา ฯ
	ไพฑูรย์  ษารักษ์
	


ผู้เข้าร่วมประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	1
	นายชนวีร์  ซุ่นอินทร์
	นายก  อบต.
	ชนวีร์  ซุ่นอินทร์
	

	2
	นายภักดี   ม้าแก้ว
	รองนายก อบต. 
	ภักดี    ม้าแก้ว
	

	3
	นายสมศักดิ์  สงสว่าง
	รองนายก อบต.
	สมศักดิ์   สงสว่าง
	

	4
	นายธีรยุทธ์  เรืองโรจน์
	เลขานุการนายก อบต.
	-
	


เริ่มประชุมเวลา  ๑๐.๐๐  น.
	นายสนั่น  จงไกรจักร
ประธานสภา ฯ
	- เมื่อที่ประชุมพร้อม ผมขอเปิดประชุมสภาสมัยสามัญสมัยที่ ๓ ครั้งที่ ๑ ครับ


	ระเบียบวาระที่ ๑
	- เรื่องประธานแจ้งให้ที่ประชุมทราบ

	
	เรื่องที่ ๑ รายงานการติดตามผลและประเมินแผนพัฒนาสามปี พ.ศ.๒๕๕๖ -๒๕๕๘ จำนวนโครงการทั้งหมด ๙๙ โครงการ ที่ได้ดำเนินการ ๗๖ โครงการ คิดเป็น ๗๖.๘๐ % จากยุทธศาสตร์ ๘ ด้าน ฯลฯ

	ระเบียบวาระที่ ๒
	- เรื่องรับรองรายงานการประชุมครั้งที่แล้ว

	นายสนั่น  จงไกรจักร
ประธานสภา ฯ
	- จะมีสมาชิกท่านใดจะแก้ไขหรือเปลี่ยนแปลงรายงานการประชุมสมัยสามัญสมัยที่ ๒ ครั้งที่ ๑ และครั้งที่ ๒ ประจำปี พ.ศ.๒๕๕๖ บ้าง ขอเชิญครับ เมื่อไม่มีผู้ขอแก้ไขและเปลี่ยนแปลงก็ถือว่าที่ประชุมรับรองรายงานการประชุมทั้ง ๒ ครั้งนะครับ

	ระเบียบวาระที่ ๓ 
	- เรื่องเสนอเพื่อพิจารณา

	นายสนั่น  จงไกรจักร
ประธานสภา ฯ
	- ผมขอเพิ่มวาระที่ ๓ อีกเรื่องหนึ่ง คือเลขานุการสภา อบต.แม่เจ้าอยู่หัวขอลาออกจากตำแหน่งเลขานุการสภาฯตั้งแต่วันที่ ๒๐ พฤศจิกายน ๒๕๕๖ เนื่องจากไม่มีเวลาเพราะต้องประกอบอาชีพส่วนตัว จึงทำให้ตำแหน่งว่างลง ผมจึงมีความเห็นว่าจะเชิญ ปลัด อบต.มาชี้แจงระเบียบและขั้นตอนต่อไป แต่ก่อนที่จะให้ปลัด อบต.มาชี้แจง ผมขอพักเที่ยงครับ



	นายสนั่น  จงไกรจักร
ประธานสภา ฯ
	- เมื่อเวลา ๑๓.๓๐ น.ผมขอเปิดประชุมต่อนะครับ แต่ก่อนจะเข้าวาระ ผมขอเช็คสมาชิกว่าครบองค์ประชุมหรือไม่ ผมจะนับเป็นรายคน หนึ่งคือผม สองคือนายถาวร คำนวณ อยู่  นายสุชาติ  แก้วหนูนา ส.อบต.หมู่ ที่ ๑ ไม่อยู่ นายสัญญา ดีทองอ่อน ส.อบต.หมู่ที่ ๒ ไม่อยู่ นายณรงค์  ถาวรนุวงศ์ ส.อบต.หมู่ที่ ๓ ไม่อยู่ นายจำเริญ ทองเกลี้ยง ส.อบต.หมู่ที่ ๓ ไม่อยู่ นายจรัญ หนูทอง ส.อบต.หมู่ที่ ๔ ไม่อยู่ นายนิยม  มากชุมพล ส.อบต.หมู่ที่ ๔ อยู่ นายสนชัย จงไกรจักร์ ส.อบต.หมู่ที่ ๕ อยู่ นายสำอาง เจี้ยงยี่ ส.อบต.หมู่ที่ ๕ อยู่ นายนิคม คงทองอ่อน ส.อบต.หมู่ที่ ๖ ไม่อยู่ นายศรายุธ สุขศรี  ส.อบต.หมู่ที่ ๖ อยู่ นายปรีชา  เดชสุทธิ์ ส.อบต.หมู่ที่ ๗ อยู่ นางสาวอารี  แซ่ก่วน ส.อบต.หมู่ที่ ๗ ไม่อยู่ นายอดุลย์  หนูทอง ส.อบต.หมู่ที่ ๘ อยู่ นางกัลยา  ทรัพย์มาก ส.อบต.หมู่ที่ ๘ ไม่อยู่ นายอนนท์  ชูเพ็ชร ส.อบต.หมู่ที่ ๙ อยู่ นายไพฑูรย์  ษารักษ์  หมู่ที่ ๙ อยู่ นายอิ่น มีแก้ว ส.อบต.หมู่ที่ ๑๐ ไม่อยู่ นายสมเกียรติ  พุธร้อย ส.อบต.หมู่ที่ ๑๐ ไม่อยู่ สรุปอยู่ในที่ประชุม จำนวน ๑๐ ท่านนะครับ ถือว่าครบองค์ประชุมนะครับ แต่ผมจะรอเพื่อนสมาชิกท่านอื่นสัก ๑ ชั่วโมงนะครับ และจะเริ่มประชุมเวลา ๑๔.๓๐ น. นะครับ

	นายสนั่น  จงไกรจักร
ประธานสภา ฯ
	- เมื่อสมาชิกครบองค์ประชุม ผมขอเปิดประชุมนะครับ และขอเชิญท่านปลัด อบต.ชี้แจงระเบียบเรื่องเลขานุการสภาฯลาออก ขอเชิญครับ

	นายชัยวัฒน์  สิทธิศักดิ์
ปลัด อบต.
	- เรียนประธานสภา ฯและสมาชิก อบต.ทุกท่านว่าด้วยเรื่องระเบียบกระทรวงมหาดไทยว่าด้วยข้อบังคับการประชุมสภาท้องถิ่น(ฉบับที่ ๒)พ.ศ.๒๕๕๔ ในข้อที่ ๑๐ ให้ยกเลิกความในวรรคสองข้อ ๑๓ ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๓๗ และให้ใช้ความต่อไปนี้แทน
ข้อที่ ๑ในการประชุมสภาท้องถิ่นครั้งใด ถ้าไม่มีเลขานุการสภาท้องถิ่นหรือมีแต่ไม่อยู่หรืออยู่แต่ไม่สามารถปฏิบัติหน้าที่ได้หรือไม่ยอมปฏิบัติหน้าที่ ให้สภาท้องถิ่นเลือกสมาชิกสภาท้องถิ่นหรือข้าราชการ หรือพนักงานของอปท.นั้นคนหนึ่งปฏิบัติหน้าที่เลขานุการสภาท้องถิ่นเฉพาะในการประชุมคราวนั้น โดยให้นำข้อความข้อ ๑๓ และข้อ ๒๖ วรรคสองมาใช้บังคับโดยอนุโลมเว้นแต่การลงคะแนนเลือกให้กระทำด้วยวิธียกมือ สรุปว่าที่ประชุมต้องเลือกสมาชิกหรือข้าราชการท้องถิ่นคนหนึ่งเป็นผู้ปฏิบัติเลขานุการเฉพาะในการประชุมคราวนั้นก่อน และในข้อที่ ๑๕ ว่าด้วยข้อบังคับการประชุมสภาท้องถิ่น(ฉบับที่ ๒) คือประธานสภา รองประธานสภา หรือเลขานุการสภาท้องถิ่น พ้นจากตำแหน่งก่อนครบอายุของสภาท้องถิ่น ให้สภาท้องถิ่นเลือกประธานสภา,รองประธานสภา,หรือเลขานุการสภาท้องถิ่น แล้วแต่กรณีแทนที่ว่างดังนี้ 
ข้อที่ ๒ กรณีเลขานุการสภาท้องถิ่นให้สภาท้องถิ่นเลือกเลขานุการสภาท้องถิ่นแทนตำแหน่งที่ว่างในการประชุมสภาท้องถิ่นครั้งแรกนับแต่วันที่ตำแหน่งว่างลง ในกรณีที่เลขานุการสภา ขอลาออกตั้งแต่วันที่ ๒๐ พฤศจิกายน พ.ศ.๒๕๕๖ และประธานสภาก็อนุมัติให้ลาออกแล้ว ก็ถือว่าตำแหน่งเลขานุการสภาว่างลง สภาจะเลือกเลขานุการสภาในการประชุมครั้งนี้ซึ่งถือว่าเป็นครั้งแรกที่เลขานุการสภาว่างลงก็ได้ครับ

	นายสนั่น  จงไกรจักร
ประธานสภา ฯ
	- ผมขอสรุปนะครับว่าให้สภาเลือกเลขานุการสภาในการประชุมคราวนี้ก่อนแล้วจะเลือกเลขานุการครั้งต่อไปนะครับเลยหรือไม่แล้วแต่สมาชิก

	นายศรายุธ  สุขศรี
ส.อบต.หมู่ที่ ๖

	- เสนอปลัด อบต.เป็นเลขานุการสภาชั่วคราว

	นายสนั่น  จงไกรจักร
ประธานสภา ฯ
ผู้รับรอง
	- ผมขอผู้รับรอง ๒ คนครับ
   ๑.นายปรีชา  เดชสุทธิ์ ส.อบต.หมู่ที่ ๗
   ๒. นายสนชัย  จงไกรจักร์  ส.อบต.หมู่ที่ ๕

	นายสนั่น  จงไกรจักร
ประธานสภาฯ
	-สมาชิกท่านอื่นจะเสนอใครเพิ่มเติมของเชิญครับ
- เมื่อสมาชิกไม่เสนอชื่อเพิ่มก็ถือว่าปลัดเป็นเลขานุการชั่วคราวครับ ต่อไปผมขอเชิญปลัด อบต.ทำหน้าที่เลขานุการสภาเลยครับ

	นายสนั่น  จงไกรจักร
ประธานสภา ฯ
	- ในระเบียบวาระที่ ๓ เรื่องเพื่อพิจารณาผมขอเพิ่มเรื่องเพื่อพิจารณาด่วนว่าด้วยการเลือกเลขานุการสภาแทนตำแหน่งที่ว่างเป็นวาระที่ ๓.๑ ครับ
๓.๑ ว่าด้วยการเลือกเลขานุการสภาแทนตำแหน่งที่ว่าง ตามระเบียบว่าวด้วยข้อบังคับการะประชุมสภาท้องถิ่น (ฉบับที่ ๒)พ.ศ.๒๕๕๔ ข้อที่๑๕ใน(ข้อ ๒) กรณีเลขานุการสภาท้องถิ่น ให้สภาท้องถิ่นเลือกเลขานุการท้องถิ่นแทนตำแหน่งที่ว่างในการประชุมสภาท้องถิ่นที่มีขึ้นคราวแรกนับแต่วันที่ตำแหน่งว่างลงนะครับ เพราะเลขานุการสภาได้ลาออกเมื่อวันที่ ๒๐ พฤศจิกายน พ.ศ.๒๕๕๖ ก็ถือได้ว่าครั้งนี้เป็นการประชุมครั้งแรกของสภานับแต่ตำแหน่งว่างลง ผมขอให้สมาชิกเสนอชื่อที่ท่านเห็นสมควรให้ทำหน้าที่เลขานุการสภาต่อไป ขอเชิญครับ การคัดเลือกก็ให้มีผู้เสนอชื่อ และผู้รับรอง ๒ คน เสนอชื่อได้ไม่จำกัดจำนวน แต่ถ้ามีผู้เสนอชื่อเพียงคนเดียวก็ให้ถือว่าผู้นั้นได้รับเลือก ขอเชิญสมาชิกเสนอชื่อครับ

	นายสนชัย  จงไกรจักร์
ส.อบต.หมู่ที่ ๕
	- ผมขอเสนอนายชัยวัฒน์  สิทธิศักดิ์ ปลัด อบต.ครับ

	นายสนั่น  จงไกรจักร
ประธานสภา ฯ
	- ขอผู้รับรอง ๒ คนครับ

	ผู้รับรอง
	๑.นายอนนท์  ชูเพชร ส.อบต.หมู่ที่ ๙
๒.นายศรายุธ  สุขศรี  ส.อบต.หมู่ที่ ๖

	นายสนั่น  จงไกรจักร
ประธานสภา ฯ
	- สมาชิกท่านอื่นขอเชิญเสนอชื่อได้ครับ ถ้าไม่มีผู้เสนอชื่อถือว่า นายชัยวัฒน์  สิทธิศักดิ์ ปลัด อบต.ได้รับเลือกเป็นเลขานุการสภา อบต.แม่เจ้าอยู่หัว ขอเชิญปลัดทำหน้าที่เลขานุการสภาฯเลยครับ


	นายสนั่น  จงไกรจักร
ประธานสภา ฯ
	- ต่อไปผมจะเข้าวาระที่ ๓.๒ เรื่องกำหนดวันเริ่มประชุมสามัญของปีถัดไป
 ๓.๒ เรื่องกำหนดวันเริ่มประชุมสามัญของปีถัดไป
 คือปี พ.ศ.๒๕๕๗ ผมขอเชิญเลขานุการสภาฯช่วยชี้แจงรายละเอียดและขั้นตอนครับ ขอเชิญครับ

	นายชัยวัฒน์  สิทธิศักดิ์
เลขานุการสภาฯ
	- ตามระเบียบกระทรวงมหาดไทยว่าด้วยข้อบังคับประชุมสภาท้องถิ่น พ.ศ.๒๕๔๗ – (ฉบับที่ ๒) พ.ศ.๒๕๕๔ หมวดที่ ๒ การประชุมข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีแรกของแต่ละปี โดยนำความในข้อ ๑๑ มาบังคับใช้โดยอนุโลม และในวรรคที่ ๓ ในกรณีที่ไม่ได้กำหนดสมัยประชุมสามัญประจำปีไว้ หรือมีความจำเป็นเปลี่ยนแปลงสมัยประชุมสามัญประจำปี หรือวันเริ่มสมัยประชุมสามัญประจำปี ที่กำหนดไว้แล้ว ให้ประธานสภาท้องถิ่นนำปรึกษาในสมัยประชุมสามัญประจำปีอื่น หรือในสมัยประชุมวิสามัญก็ได้ สรุปว่าเมื่อประชุมครั้งแรกของปี ๕๖ สภาไม่ได้กำหนดวันเริ่มประชุมสามัญประจำปีของปีถัดไปไว้ ก็สามารถกำหนดในสมัยประชุมสามัญประจำปีอื่นหรือวิสามัญก็ได้ ในการประชุมครั้งนี้ ประธานจะให้สมาชิกหารือกันว่าจะเอาวันไหนของปี ๕๗ เป็นวันเริ่มสมัยประชุมสามัญประจำปีของปีถัดไปก็ได้ แล้วการที่จะให้มีการประชุมกี่สมัยก็ค่อยไปกำหนดในการประชุมครั้งแรกของปี ๕๗ ก็ได้ครับ

	นายสนั่น  จงไกรจักร
ประธานสภา ฯ
	- ในครั้งนี้ผมขอหารือกับสมาชิกว่า เราจะเริ่มประชุมสามัญประจำปีถัดไป คือปี พ.ศ.๒๕๕๗ ในวันที่เท่าใด เดือนไหน ขอให้สมาชิกเสนอเลยครับ

	นายสนชัย  จงไกรจักร์
ส.อบต.หมู่ที่ ๕
	- ผมขอเสนอว่าให้มีการประชุมครั้งแรกของปีถัดไปในวันที่ ๑๑ ก.พ.๕๗ เป็นต้นไป

	นายสนั่น   จงไกรจักร
ปะธานสภา ฯ
	- สมาชิกท่านอื่นมีความคิดเห็นอย่างอื่นหรือไม่ครับ ถ้าไม่มีก็ถือว่าวันเริ่มสมัยประชุมสามัญประจำปี สมัยแรกของปี ๕๗ เริ่มวันที่ ๑๑ กุมภาพันธ์ ๒๕๕๗ เป็นต้นไปนะครับ ต่อไปผมจะเข้าวาระที่ ๓.๓ 
๓.๓ เรื่องขอความเห็นชอบโอนงบประมาณตั้งจ่ายรายจ่ายใหม่(งบลงทุนรายจ่ายค่าครุภัณฑ์)
- จัดซื้อกล้องถ่ายภาพนิ่งระบบดิจิตอล จำนวน ๑ กล้อง จำนวน ๑๐,๐๐๐ บาท

	นายสนั่น  จงไกรจักร
ประธานสภา ฯ
	- ญัตติในข้อที่ ๓.๓ ข้อ ๓.๔ และข้อ ๓.๕ เป็นญัตติที่ผู้บริหารท้องถิ่นเป็นผู้เสนอญัตติ แต่ในที่ประชุมครั้งนี้ผู้บริหารไม่ได้อยู่ ไม่ทราบว่าญัตติครั้งนี้จะพิจารณาได้หรือไม่ ผมขอเชิญปลัด อบต.ช่วยชี้แจงระเบียบด้วยครับ

	นายชัยวัฒน์  สิทธิศักดิ์
ปลัด อบต.
	- ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๕๗-(ฉบับที่ ๒) พ.ศ.๒๕๕๔ หมวดที่ ๓ ญัตติในข้อที่ ๕๖ ถ้าญัตติหรือคำแปรญัตติใดถึงวาระพิจารณาในที่ประชุมแล้ว ถ้าผู้เสนอไม่ขออภิปรายหรือไม่อยู่ในที่ประชุมสภาถือว่าได้ถอนญัตตินั้น ถ้าผู้บริหารเป็นผู้เสนอญัตติหรือแปรญัตติตามวรรคหนึ่ง ผู้บริหารอาจมอบหมายเป็นหนังสือให้รองผู้บริหาร เลขานุการผู้บริหาร ที่ปรึกษาผู้บริหาร เป็นผู้อภิปรายชี้แจงหรือแถลงแทนก็ได้ครับ แต่ผู้บริหารไม่ได้อยู่ในที่ประชุมและไม่ได้มอบหมายเป็นหนังสือให้รองฯเลขาฯและที่ปรึกษาผู้บริหารให้ถือว่าได้ถอนญัตตินั้นนะครับ

	นายสนั่น  จงไกรจักร
ประธานสภาฯ
ระเบียบวาระที่  ๔
	- เมื่อในวาระที่ ๓.๓,๓.๔และ ๓.๕ ผู้เสนอไม่อยู่ในที่ประชุมสภาแห่งนี้ก็ไม่สามารถพิจารณา ผมขอยกเลิกในญัตติในวาระดังกล่าวและขอเข้าวาระที่ ๔ เรื่องอื่นๆ
- เรื่องอื่นๆ

	นายสนั่น  จงไกรจักร
ประธานสภา ฯ
นายศรายุธ  สุขศรี
ส.อบต.หมู่ที่ ๖
	- ในวาระอื่นๆ ขอเชิญสมาชิก จะแจ้งอะไรหรือมีอะไรจะฝากก็เชิญครับ
- ฝากประธานสภาถึงท่านนายก อบต. ช่วยชี้แจงงบประมาณรายจ่าย การจ่ายขาดเงินสะสมเข้างบกลางด้วย ว่าจ่ายอะไรไปบ้าง เพื่อท่านสมาชิกทุกคนจะได้ทราบ


ปิดประชุมเวลา
๑๖.๒๐ น.
 (ลงชื่อ)         สนั่น จงไกรจักร                                (ลงชื่อ)       ชัยวัฒน์  สิทธิศักดิ์         (ผู้จดรายงานการประชุม)                               
         (นายสนั่น  จงไกรจักร)      

             (นายชัยวัฒน์  สิทธิศักดิ์)
     ประธานสภา อบต.แม่เจ้าอยู่หัว

      เลขานุการสภา อบต.แม่เจ้าอยู่หัว

ผู้ตรวจรายงานการประชุม


ลงชื่อ         สนชัย  จงไกรจักร์        ประธานกรรมการ


                    (นายสนชัย  จงไกรจักร์)


       ลงชื่อ           อนนท์  ชูเพชร         กรรมการ


                      (นายอนนท์  ชูเพชร)


       ลงชื่อ       สมเกียรติ  พุธร้อย         กรรมการ


                    (นายสมเกียรติ  พุธร้อย)

